open-index/open-wikipedia-markdown huggingface dataset:
Etnički nacionalizam

[desno|mini|250x250piksel| U kontekstu [Mapuche sukob|sukoba u Mapucheu, Coordinadora Arauco-Malleco (CAM) predstavlja striktno etnonacionalistički zahtjev.]]**Etnički nacionalizam**, također poznat kao **etnonacionalizam**, je oblik nacionalizma u kojem se nacija i nacionalnost definiraju u smislu etničke pripadnosti, s naglaskom na etnocentrični (i u nekim slučajevima i etnokratski) pristup različitim političkim pitanjima vezanim za nacionalnu afirmaciju određene etničke grupe.

Centralno načelo etničkih nacionalista je da su "nacije definisane zajedničkim naslijeđem, koje obično uključuje zajednički jezik, zajedničku vjeru i zajedničko etničko porijeklo". Oni druge nacionalnosti mogu se klasifikovati kao građani drugog reda.

U naučnoj literaturi, etnički nacionalizam se obično suprotstavlja građanskom nacionalizmu.

Etnički nacionalizam je prisutan u imigracionoj politici mnogih država u obliku zakona o repatrijaciji. Armenija, Bosna i Hercegovina, Bugarska, Hrvatska, Finska, Njemačka, Mađarska, Irska, Izrael, Srbija i Turska osiguravaju automatsko ili brzo državljanstvo pripadnicima dijaspore njihove dominantne etničke grupe, po želji. 

## Reference 
## Izvori 
 
*
*
*
*
* 
*
*
*
* 
*
*
* 
* 
* 
*
*
*
*

## Vanjski linkovi 
Kategorija:Politika i rasa
Kategorija:Političke teorije
Kategorija:Etnički konflikti
Jože Trobec

**Jože Trobec** (rođen 7. februara 1948) slovenski slikar i karikaturista, najpoznatiji je po stvaranju maskote Vučko.

## Biografija 
Rođen je u porodici sa petoro djece. Otac mu je bio obućar, a majka domaćica. Nakon osnovne škole koju je pohađao u Kranju, školovanje je nastavio na Školi za dizajn u Ljubljani, koju je diplomirao 1966. Studirao je na Akademiji likovnih umjetnosti u Ljubljani, u odjeljenu prof. Gabrijelo Stupica i Maksim Sede, kod kojih je i diplomirao 1970. godine. Po završetku studija zaposlio se u Iskra Commerce u Ljubljani i pet godina radio u timu mag. Davorina Savnika (pionirski tim slovenskog dizajna, doba čuvenog Fitipaldi telefona). Potom je dvije godine radio u Gorenjskoj štampi i pet godina u Gorenjskom sejmu u Kranju. Godine 1982. krenuo je putem samostalnog kulturnog radnika.

Prve portretne karikature nacrtao je sredinom sedamdesetih za zagrebački magazin Studio. Danas crta karikature i ilustracije za Dnevnik i Nedeljski dnevnik. Sa kćerkama Špelom (dizajnerka Gradske biblioteke Kranj), koja živi i radi u Španiji, i Nežom, ima i svoj studio za grafički dizajn, ilustraciju i animaciju. Njegova najvažnija karakteristika je da je majstor nestašnog i razigranog humora. Karikira političare, sportiste, poznate domaće i strane ličnosti. On je odličan crtač. U karikaturi je u stanju da pokaže karakterne crte karikaturalne osobe. Njegova portretna karikatura pripada žanru "glavonožaca", gdje su karikirane osobe prikazane sa velikim glavama razbacanim na premala i preslaba tijela. Stilski je zasnovan na anglo-američkom crtežu karikature.

Pored karikatura, kao izvrstan karikaturista bavi se i slikarstvom, ilustracijom i dizajnom. Poznat je po svojim vedutama i ženskim aktovima, gdje su slike profinjene i pažljivo osmišljene. Ilustrovao je slikovnice (Zagrli me), knjige, pozorišne plakate i fascikle. Djeci je poznat lik Čenče i dinosaurusa. Pripada autorima koji su postavili temelje slovenske umjetničke satire. Nažalost, premalo poznato i cijenjeno. Najpoznatiji je po maskoti "Vučko" koja je nastala za Zimske olimpijske igre u Sarajevu 1984. godine, a Kranjci ga znaju i po patuljku Krančeku koji je nastao 2008. na otvaranju tunela u Kranju.

Među njegovim istaknutim samostalnim izložbama su izložbe u: Prešerna galerija u Kranju (1. samostalna izložba, 1974), galerija papirnice Vevče (1985), galerija Krka u Ljubljani (1986), galerija Gradske kuće u Kranju (1986), galerija Mali Kranj (2002), galerija Iskrateling u Kranju (2002), galerija Brdo - protokolarni objekat Brdo (2003), prostorije Zavoda za turizam Kranj (2012). Učestvovao je i na mnogim grupnim izložbama u zemlji i svetu (Kranj, Nova Gorica, Ajdovščina, Piran, Murska Sobota, Ivanjica (Srbija), Subotica, Zrenjanin, Insbruk, Minhen). Najpoznatije su njegove izložbe portretnih karikatura: Znameniti Slovenci (Galerija Avsenik, 1997), izložba u Prešernovom pozorištu u Kranju, u Osnovnoj školi Ivan Cankar (Vrhnika, 1999), u galeriji Jasmin cafe (1999), Karikature poznatih Slovenaca (Domplan, Kranj, mart 2002).

## Reference 
Kategorija:Biografije, Kranj
Kategorija:Rođeni 1948.
Kategorija:Slovenski umjetnici
Kategorija:Slovenci
Kategorija:Karikatura
Aj, bosiok se s rosom zamjerio

**Aj, bosiok se s rosom zamjerio** jeste tradicionalna bosanskohercegovačka sevdalinka. Prve tonske snimke ove sevdalinke uradili su Vukašin Jevtić i Jovan Stanišić početkom 1960-ih uz pratnju Narodnog orkestra Carevac. Međutim, najpopularniju verziju ove sevdalinke snimila je nešto kasnije Nada Mamula. Tekstualno, pjesma *"Aj, bosiok se s rosom zamjerio"* govori o ljubavnoj žudnji i spremnosti na veliku žrtvu u svrhu njenog ostvarenja, što je jedna od čestih tema u bosanskim sevdalinkama. Muzički gledano, ova naizgled jednostavna sevdalinka dobija svoju punu izražajnu snagu kvalitetnom pjevačkom izvedbom, što i jeste jedna od glavnih osobina sevdalinke, da pjevač ima glavnu ulogu u pjesmi, dok orkestar daje instrumentalnu podršku obogaćujući cjelokupni zvuk. Upravo to su najbolje pokazali gore navedeni pjevači prilikom snimanja ove pjesme.  
Do danas, mnogi pjevači narodne muzike otpjevali su ovu pjesmu, koja je kod šire slušalačke publike uvijek imala dobar prijem. *"Aj, bosiok se s rosom zamjerio"* spada u red antologijskih ostvarenja bosanske sevdalinke objavljenih u Sarajevu tokom 1960-ih i ranih 1970-ih.    

## Muzički primjeri 
* *"Aj, bosiok se s rosom zamjerio"* u izvedbi Vukašina Jevtića
* *"Aj, bosiok se s rosom zamjerio"* u izvedbi Jovana Stanišića
* *"Aj, bosiok se s rosom zamjerio"* u izvedbi Nade Mamule

## Također pogledajte 
* Spisak sevdalinki

## Izvori 
Kategorija:Sevdalinka
Pustite me / Ovu pjesmu voljela si, mama

**Pustite me / Ovu pjesmu voljela si mama** šesta je singl ploča sarajevskog kantautora Mahira Paloša. Objavila ga je 1975. nekadašnja izdavačka kuća Jugoton iz Zagreba. Muziku za obje pjesme napisao je Đorđe Novković. Pjevanje Mahira Paloša pratio je Studijski orkestar Jugotona uz dirigentsku palicu Stipice Kalođere, koji je ujedno napisao i aranžmane za obje pjesme. Tekst za pjesmu "Pustite me" napisala je Radmila Mudrinić, dok  je Đorđe Novković napisao tekst za "Ovu pjesmu voljela si mama".  
Obje pjesme komponirane su u stilu šlagera pogodnom za izvedbe na festivalima ove vrste muzike. Ova singl ploča na kojoj je Mahir Paloš dao kvalitetne pjevačke izvedbe predstavlja nastavak serije dobrih pjesama u njegovoj dotadašnjoj karijeri. Dizajn za omot uradio je Ivica Ivezić, a fotografiju Dragan S. Stefanović.

## Muzički primjeri 
* me" 
* pjesmu voljela si mama"

## Izvori 
Kategorija:Singlovi iz 1975.
Kategorija:Singlovi Mahira Paloša
Kategorija:Singlovi u izdanju Jugotona
Skupština Posavskog kantona

**Skupština Posavskog kantona** jest institucija i zakonodavno tijelo u Posavskom kantonu. Sastoji se od jednog doma, čiji je broj poslanika 21, utvrđen u odnosu na nacionalnu strukturu stanovništva ovog kantona. Poslanici u Skupštini imaju mandat od četiri godine, koji se biraju na općim demokratskim i neposrednim izborima, tajnim glasanjem, na cijeloj teritoriji kantona. Prije svakih izbora, svaka registrirana stranka objavljuje svoju izbornu listu kandidata. Kantonalni poslanici biti će birani sa vrha liste te stranke prema broju osvojenih glasova. Zamjene za poslanike vrše se od osoba koje slijede na ostatku liste, a svaki stanovnik kantona može biti biran za kantonalnog poslanika.

## Ovlasti 
Federalna vlast i kanton nadležni su, kao zakonodavna vlast za:

# jamčenje i provođenje ljudskih prava;
# zdravstvo;
# politiku zaštite čovjekove okoline;
# komunikacijsku i transportnu infrastrukturu, u skladu sa Ustavom Bosne i Hercegovine,
# socijalnu politiku;
# provođenje zakona i drugih propisa o državljanstvu i putnim ispravama državljana Bosne i Hercegovine sa teritorije Federacije, i o boravku i kretanju stranaca;
# turizam;
# korištenje prirodnih bogatstava.

Skupština kantona priprema i dvotrećinskom većinom usvaja kantonalni ustav, donosi ostale propise za izvršavanje kantonalnih nadležnosti i usvaja budžet kantona i donosi zakone o oporezivanju i na druge načine osigurava potrebno finansiranje. Nakon izbora Skupština bira izvršnu vlast odnosno Vladu kantona, premijera odnosno predsjednika vlade kantona i ministre.

## Također pogledajte 
* Parlamentarna skupština Bosne i Hercegovine
* Parlament Federacije Bosne i Hercegovine
* Skupštine kantona Federacije Bosne i Hercegovine
** Skupština Unsko-sanskog kantona
** Skupština Tuzlanskog kantona
** Skupština Zeničko-dobojskog kantona
** Skupština Bosansko-podrinjskog kantona Goražde
** Skupština Srednjobosanskog kantona
** Skupština Hercegovačko-neretvanskog kantona
** Skupština Zapadnohercegovačkog kantona
** Skupština Kantona Sarajevo
** Skupština Kantona 10

## Reference 
Kategorija:Institucije Posavskog kantona
2
*
Federacija Bosne i Hercegovine, Posavski kanton
Uraka Portugalska

mini|207x207piksel|Uraka

**Uraka** [uˈʁakɐ] (1148 – o. 1211) bila je portugalska infanta i redovnica. Prije nego šta je postala redovnica, Uraka je bila leonska kraljica.

Uraka je bila član portugalske kraljevske porodice kao kćerka Alfonsa I, sestra Sanča I i tetka Alfonsa II. U maju ili junu 1165, Uraka se udala za Ferdinanda II, kralja Leona te je njihovo dijete bio Alfons IX, kralj Leona. Alfons je rođen u Zamori.

Nakon što je Ferdinandov i Urakin brak poništen zbog bliskog srodstva, Uraka je postala redovnica.

## Reference 
## Vanjski linkovi 
## Bibliografija 
*
*
*
*
*
*

Kategorija:Supružnici leonskih vladara
Azerbejdžanske željeznice

**Azerbejdžanske željeznice** () jest azerbejdžanska nacionalna kompanija koja upravlja infrastrukturom i uslugama na azerbejdžanskoj željezničkoj mreži. Kompanija je osnovana 1991, nakon raspada Sovjetskog Saveza, i smatra se nasljednikom bivše Sovjetske željeznice. Članica je Međunarodne željezničke unije (UIC). Sjedište joj je u Bakuu.

## Infrastruktura i pruge 
Željeznička mreža Azerbejdžana koristi široki ruski kolosijek od 1520&nbsp;mm. U funkciji je 176 stanica.

Željeznice Azerbejdžana trenutno raspolažu sa sljedećim vrstama pruga:

Ukupna dužina elektrificiranih / neelektrificiranih pruga:

## Željeznička veza sa susjednim zemljama 
*  Gruzija – otvorena – 1520&nbsp;mm (ruskog kolosijeka) (linija Tbilisi – Baku)
*  Rusija – otvorena – 1520&nbsp;mm (ruskog kolosijeka)
*  Iran – otvorena – 1435&nbsp;mm (normalnog kolosijeka) (preko enklave Nahičevan)
*  Turska – otvorena – 1435&nbsp;mm (normalnog kolosijeka) (preko Gruzije, linija Kars – Tbilisi – Baku)
*  Armenija – zatvorena – 1520&nbsp;mm (ruskog kolosijeka) – zatvorena zbog rata u Gorskom Karabahu.

## Reference  
## Vanjski linkovi 
* Zvanični sajt

Kategorija:Željezničke kompanije u Azerbejdžanu
Kategorija:Kompanije osnovane 1991.
Husein Oručević

**Husein Oručević** (Mostar, 1. juni 1969 – Kielce, 20. juni 2024) bio je bosanskohercegovački novinar, kulturni i društveni aktivist, počasni konzul Republike Poljske u Mostaru.

## Biografija 
Studirao je političke nauke, specijalizacija evropske studije, na Jagelonskom univerzitetu u Krakovu i Univerzitetu "Jan Kochanowski" u Kielceu.

Bio je poznat kao radijski novinar, politolog, promotor kulture. Kao aktivist u civilnom sektoru, bio je angažovan na pitanjima lokalnih politika, borbe protiv korupcije i izgradnje institucija. i BH radiju 1 u Sarajevu. Život je dijelio između boravaka u Bosni i Hercegovini i onih u Poljskoj.

Od 2022. radio je kao direktor Omladinskog kulturnog centra "Abrašević".

Od iste godine obavljao je dužnost počasnog konzula Republike Poljske u Mostaru.

Njegova supruga Tanja Miletić Oručević prevoditeljica je poljske književnosti i pozorišna režiserka.

Sahranjen je na Gradskom groblju Sutina u Mostaru.

## Reference 
## Vanjski linkovi 
Kategorija:Rođeni 1969.
Kategorija:Umrli 2024.
Kategorija:Biografije, Mostar
Kategorija:Bosanskohercegovački aktivisti
Kategorija:Bosanskohercegovački novinari
Žute ose

**Žute ose** bila je srpska paravojna formacija koja je djelovala u ratu u Bosni i Hercegovini. Na čelu su bili Vojin Vučković i Dušan Repić. Paravojska je djelovala na području Zvornika. Vojin i njegov brat Duško osuđeni su 1996. za ubistvo 17 civila u Čelopeku, prigradskom naselju Zvornika, tokom etničkog čišćenja bošnjačkog stanovništva u dolini Drine 1992. Još četiri člana također su optužena za ratne zločine.

## Formacija 
Navodno su je 12. aprila 1992. godine osnovali Brana Grujić, predsjednik Srpske demokratske stranke (SDS) Zvornik i čovjek zvani Marko Pavlović, komandant jedinice Teritorijalne odbrane (TO) Zvornik, na sjednici Skupština općine Zvornik. Među ostalim vodećim članovima bili su Ljupko Ilić (kasnije je navodno postao "predsjednik Vojnog suda"), Drago Krstanović (prijeratni radnik u bolnici) i "Marko", dizaličar.

Od sedamdesetak ljudi jedinicom je komandovao Vojin Vučković, zvani „Žućo“, rođen 1962, električar iz mjesta Umka kod Beograda, stručnjak za borilačke vještine i bivši trener džudo reprezentacije MUP-a Srbije.

Tokom suđenja Momčilu Krajišniku pred Međunarodnim krivičnim sudom za bivšu Jugoslaviju dat je iskaz da je Marko Pavlović bio obavještajac po imenu Branislav "Branko" Popović, major Zvorničke brigade Vojske Republike Srpske, koji je potom prešao u Vojsku Srbije.

Također bila je jedna od tri paravojne formacije odgovorne za etničko čišćenje i pljačku Zvornika. Na meti su bili ne samo Bošnjaci, već i svi bogati, uključujući i Srbe. Zarobili su gradonačelnika Zvornika Grujić Branka i pokušali da preuzmu kontrolu nad gradom koristeći oružje Teritorijalne odbrane. Vojska RS su ih uhapsili i vratili u Srbiju, ali su se ubrzo vratili.

Na suđenju 2008. godine bivši pripadnik Žute oseMiroslav Nikolić svjedočio je da je jedinica pod komandom Vojina Vučkovića bila odgovorna za selo Kozluk. Nakon nekog vremena izbivanja iz jedinice Nikolić se vratio i zatekao Kozluk napušten. Grujić i Popović su također optuženi da su znali, ali nisu učinili ništa da spriječe pripadnike Žute ose da ubiju najmanje 19 Bošnjaka iz Diviča u Domu kulture u Čelopeku i još najmanje tri na području Ekonomije i Ciglane.

## Adaptacija u filmovima 
Formacija je bila tema filma Ilana Ziva iz 1995.

## Također pogledajte 
* Spisak srpskih paravojnih formacija
* Masakr u Zvorniku

## Reference 
## Vanjski linkovi 
* Zločini genocida u Zvorniku

Kategorija:Zvornik
Kategorija:Krajnja desnica
Kategorija:Srpske paravojne formacije
Kategorija:Osnivanja u 1992.
Tina Laco

**Tina Laco** je bosanskohercegovačka teatrologinja, glumica i profesorica.

## Biografija 
Tina Laco rođena je 9. augusta 1985. u Mostaru, gdje je i zaposlena na Filozofskom fakultetu Sveučilišta u Mostaru.

Diplomirala je na Sveučilištu u Mostaru hrvatski i engleski jezik i književnost 2009., a iste godine je diplomirala i glumu na Univerzitetu Džemal Bijedić na Odsjeku za dramsku umjetnost. Tokom studija dobila je Rektorovu nagradu na Sveučilištu u Mostaru, kao i dvije Rektorove nagrade na Univerzitetu „Džemal Bijedić“

Na Filozofskom fakultetu Sveučilišta u Zagrebu pri Odsjeku za komparativnu književnost odbranila je svoju doktorski disertaciju na temu „Bosanskohercegovačka teatrologija nakon Drugoga svjetskoga rata“.

Sudionica je velikog broja kulturnih i akademskih događaja u Mostaru i Bosni i Hercegovini kao moderator, promotor, selektor, član žirija. Piše, glumi i režira predstave za djecu.

Svoje naučne radove objavljivala je u časopisima Osvit, Društvene i humanističke studije, Život, Riječ, Novi izraz, Motrišta i drugim.

Njena doktorska disretacija *Bosanskohercegovačka teatrologija nakon Drugoga svjetskoga rata* objavljena je i u formi knjige 2022..

## Sudjelovanja na naučnim skupovima 
* *O muzici forma* A. B. Šimića i *Rasprava o riječi* Renea Ghilea, *Drugi bosanskohercegovački slavistički kongres, Sarajevo 28. – 30. maj 2015.*
* Niotkuda i nigdje – ratne reperkusije u prozi Bekima Serjanovića i Bojana Krivokapića, *Sarajevski filološki susreti 3,* Sarajevo/Ilidža, 29. i 30. maj 2014.
* Postsimbolističko čitanje poezije Antuna Branka Šimića, *Slovo o Aleksi Šantiću, Antunu Branku Šimiću i Zuki Džumhuru,* Mostar, 24. i 25. april 2014.
* Oblikovanje identiteta kroz izvedbenost“, *Identiteti, kulture, jezici,* Mostar, 4. i 5. jun 2014.
* Kultura kroz prizmu angažiranog pjesništva“, *Kultura u ogledalu jezika i književnosti,* Beograd, 24. i 25. maj 2014.
* Multikulturalnost u književnosti – novi odnosi u književnokulturnoj znanosti“, *Multikulturalnost i savremeno društvo,* Novi Sad, 1. mart 2013.
* Kazališni potencijal *Kamenog spavača“,* *Slovo o Maku,* Mostar/Stolac, 10. i 11. maj 2012.

## Vanjski linkovi 
* N1: Promocija knjige “Bosanskohercegovačka teatrologija nakon Drugog svjetskog rata”
* Tina Laco: O “Maskama dramskog subjekta”
* Tina Laco: Četiri parole i dva ljubavna stiha
* Tina Laco: Jajce s Pozorišnim igrama i ove godine živi i odiše posebnom
* U Lutkarskom kazalištu Mostar gostujuća predstava ‘Noć čarobnih pahuljica’
* Predstavljanje četiriju zbirki pjesama u povodu Ilindana

Kategorija:Biografije, Mostar
Kategorija:Rođeni 1985.
Univerzitet Singidunum

**Univerzitet Singidunum** je privatni univerzitet u Beogradu, Novom Sadu i Nišu. Osnovao ga je Milovan Stanišić, a danas je najveći privatni univerzitet u Srbiji.

## Fakulteti 
* Poslovni fakultet
* Fakultet za turistički i hotelijerski menadžment
* Fakultet za informatiku i računarstvo
* Tehnički fakultet
* Fakultet za tjelesni odgoj i menadžment u sportu

;Fakulteti sa svojstvom posebnih pravnih lica
* Fakultet zdravstvenih i poslovnih studija
* Fakultet za medije i komunikacije

## Reference 
## Vanjski linkovi 
* 

Singidunum
Singidunum
Kategorija:Obrazovne institucije osnovane 1999.
Kad mi kažeš paša / Good Bye Teens

**Kad mi kažeš, Paša (Beograđanka) / Good Bye Teens** debitantska je singl ploča sarajevske pop-rok grupe Plavi orkestar. Objavila ga je zagrebačka izdavačka kuća Jugoton 1985. u okviru promocije njihovog prvog studijskog albuma "Soldatski bal". Muziku i tekstove za obje pjesme napisao je Saša Lošić. Ubrzo nakon njihovog objavljivanja, postale su vrlo brzo veoma popularne kako u SR Bosni i Hercegovini, tako i u ostalim područjima bivše Jugoslavije. Zanimljivo je da je tekst u refrenu pjesme "Good Bye Teens"  Lošić otpjevao na engleskom jeziku, a da je njen promotivni video snimio Ademir Kenović. Ova singl ploča kao i njihov prvi studijski album zajedno s prvim albumom Crvene jabuke (koji je ubrzo zatim uslijedio) predstavljali su značajne događaje iz druge polovine 1980-ih na tadašnjoj sarajevskoj pop rok sceni. Producent je bio gitarist rok grupe Parni valjak Husein Hasanefendić.

## Muzičari 
* Admir Ćeremida - bubnjevi
* Samir Ćerеmida - bas-gitara
* Saša Lošić - pjevač, kompozitor i pisac tekstova
* Mladen Pavičić - električna gitara, prateći pjevač

## Muzički primjeri 
* Kad mi kažeš, Paša (Beograđanka)
* Good Bye Teens

## Reference 
Kategorija:Singlovi iz 1985.
Kategorija:Singlovi "Plavog orkestra"
Kategorija:Albumi u izdanju Jugotona
Deveti saziv Parlamenta Federacije Bosne i Hercegovine

**Deveti saziv Parlamenta Federacije Bosne i Hercegovine** konstituisan je 1. decembra 2022. za Zastupnički dom, a 17. januara 2023. za Dom naroda na osnovu općih izbora koji su održani 2. oktobra 2022.

Dana 2. oktobra 2022, na dan izbora, visoki predstavnik Christian Schmidt iskoristio je Bonske ovlasti i donio je izmjene Izbornog zakona BiH, te time je implementirao *Presuda u predmetu Ljubić*. Paket sadrži amandmane na Izborni zakon i Ustav Federacije BiH i isključivo se odnosi na postizborno konstituiranje indirektno izabranih tijela. Također, nakon tih izmjena broj delegata se povećao sa 58 na 80.

## Zastupnički dom 
[mini|**[Vlada (45):**

**Podrška (5):**

**Opozicija (48):**

]]

## Dom naroda 
mini|**Klub Bošnjaka (23)**:

**Klub Hrvata (23)**:

**Klub Srba (23)**:

 

**Klub "Ostali" (11)**:

## Reference 
9
Kategorija:2022. u Bosni i Hercegovini
Kategorija:2023. u Bosni i Hercegovini
Kategorija:2024. u Bosni i Hercegovini
Kategorija:2025. u Bosni i Hercegovini
Kategorija:2026. u Bosni i Hercegovini
Zlatko Bebek

**Zlatko Bebek** jeste hrvatski muzičar i kompozitor, a najpoznatiji je po tome što je svirao gitaru za pop rok sastave Crvena jabuka i Prljavo kazalište.

Nakon početnih nastupa s manje značajnim zagrebačkim pop i rok sastavima, učlanio se u Hrvatsku Glazbenu Uniju te komponirao i objavljivao svoje pjesme. Zahvaljujući tome, godine 1998. njegove pjesme "Moonlight Lady (Snowwhite)" pojavile su se na albumima "Glazbena čestitka Hrvatske Glazbene Unije", "Bijeli snijeg" i "Na Badnje večer". U ljeto 2000. pridružio se Crvenoj jabuci prilikom snimanja njihovog studijskog albuma "Sve što sanjam". Nakon dvije godine pri završetku promotivne koncertne turneje, na mjesto gitariste zamijenili su ga Nikša Bratoš i Damir Gönz. Godine 2003. prešao je u rok grupu Prljavo kazalište s kojom je učestvovao na snimanju njihovog jedanaestog studijskog albuma "Radio Dubrava". Nije dugo ostao ni s ovim zagrebačkim rok sastavom, pa se ubrzo nakon odlaska posvetio samostalnoj karijeri komponirajući i objavljujući svoje pjesme.

## Diskografija 
### Crvena jabuka 
* Sve što sanjam (2000)

### Prljavo kazalište  
* "Radio Dubrava" (2003)

## Reference 
Kategorija:Hrvatski gitaristi
Kategorija:Biografije, Bjelovar
Kategorija:Hrvatski muzičari
Kategorija:Crvena jabuka
Kategorija:Prljavo kazalište
BeIN Media Group

**beIN Media Group** ( /ˈbiːɪn/ ; arapski : مجموعة بي إن الإعلامية‎, ''Majmū'at Bī'in al-I'lāmiyyah'' ) je katarska državna globalna sportska i zabavna mreža u sjedištu Qaharte mreže. beIN distribuira zabavu, sportske akcije uživo i velike međunarodne događaje na 5 kontinenata, u 43 zemlje i na 7 različitih jezika u Evropi, Sjevernoj Americi, Aziji, Australiji, Bliskom istoku i Sjevernoj Africi (MENA).

beIN Sports je prvi put, kao brend, lansirala Al Jazeera Media Network u Francuskoj u junu 2012. godine. Dana 1. januara 2014. godine osnovana je beIN Media Group i postala nova nezavisna holding kompanija beIN Sports. U oktobru 2014. godine objavljeno je da je beIN Media Group pristala da preuzme pay-TV sportski kanal Setanta Sports Australia, pri čemu je Setanta rebrendirana u beIN Sports Australia.

## Reference 
Kategorija:Al Jazeera
KK Crvena zvezda

**Košarkaški klub Crvena zvezda** koji se obično naziva **KK Crvena zvezda** ili jednostavno **Crvena zvezda**, trenutno pod nazivom Crvena zvezda Meridianbet iz sponzorskih razloga, je muški profesionalni košarkaški klub sa sjedištem u Beogradu i veći je dio višesportskog kluba Crvena zvezda. Klub je osnivač i akcionar Jadranskog košarkaškog saveza, i takmiči se u Košarkaškoj ligi Srbije (KLS), ABA ligi, također se takmiči u Euroligi.

Crvena zvezda važi za jedan od najuspešnijih klubova u historiji Srbije; njihovi timovi su osvojili 23 prvenstva u Nacionalnoj ligi, uključujući 10 uzastopne i trenutno 8 za redom. Igrali su u tri različite nacionalne lige od 1945. godine, uključujući Prvu Jugoslovensku saveznu ligu (1945–1992), Prvu ligu Srbije i Crne Gore (1992–2006) i Srpsku ligu (2006 pa nadalje). Osvojili su i 12 titula nacionalnog kupa, 6 titula u ABA ligi, jedan ABA liga Superkup i jedan FIBA Saporta kup. Zvezdini navijači su poznati kao Delije.

## Sponzorsko imenovanje 
## Ekipa 
### Trenutna postava 

### Postava 

### Penzionisani brojevi 
## Reference 
## Vanjski linkovi 
* KK Crvena zvezda zvanična stranica
* Info kluba na ABA liga zvaničnoj stranici
* Crvena Zvezda Sportska Asosijacija


Kategorija:Košarka u Beogradu
Kategorija:Srbijanski košarkaški klubovi
Sporazum Karadžić – Filipović

**Sporazum Karadžić – Filipović** bio je neuspjeli politički sporazum između predstavnika dva naroda: Muslimana (Stranka demokratske akcije - SDA) i Srba u BiH (Srpska demokratska stranka - SDS) o budućem statusu SR Bosne i Hercegovine tokom jugoslavenske krize.

U ime predsjednika SDA Alije Izetbegovića, Adil Zulfikarpašić i Muhamed Filipović sastali su se sa predsjednikom SDS-a Radovanom Karadžićem, Nikolom Koljevićem i Momčilom Krajišnikom. Dvije strane su postigle dogovor da Bosna i Hercegovina ostane suverena i nepodijeljena, ostajući u jugoslavenskoj konfederaciji sa SR Srbijom i SR Crnom Gorom. Područje Sandžaka u SR Srbiji naseljeno Muslimanima trebalo je da postane autonomno, dok bi SAO Krajina i SAO Bosanska Krajina odustale od svog plana ujedinjenja. Zulfikarpašić je dobio saglasnost predsjednika Srbije Slobodana Miloševića, koji je također obećao 60% Sandžaka SR Bosni i Hercegovini. Alija Izetbegović, koji ga je u početku podržavao, kasnije je odustao od sporazuma.

Nemogućnost da se diplomatski nađe rješenje na kraju je dovela do izbijanja rata u Bosni i Hercegovini nekih 10 mjeseci kasnije. Nakon potpisivanja Dejtonskog sporazuma kojim je okončan rat, Bosna i Hercegovina je postala međunarodno priznata nezavisna država sa dva entiteta, dok su Srbija i Crna Gora formirale krnju SR Jugoslaviju koja je bila pod strogim sankcijama i embargom međunarodne zajednice.

## Napomene 
## Također pogledajte 
* Rat u Bosni i Hercegovini
* Podjela Bosne i Hercegovine
* Mirovni planovi prije i tokom rata u Bosni i Hercegovini
* Referendum o autonomiji Sandžaka 1991.

## Reference 
## Izvori 
* 
* 
* 
* 

## Vanjski linkovi 
* Tekst sporazuma (na bosanskom)

Kategorija:Politička historija Bosne i Hercegovine
Kategorija:Stranka demokratske akcije
Kategorija:Srpska demokratska stranka
Kategorija:1991. u Srbiji
Kategorija:1991. u Bosni i Hercegovini
Kategorija:1991. u politici
Kategorija:1991. u Jugoslaviji
Kategorija:Historija SR Bosne i Hercegovine
Kategorija:Historija SR Srbije
Kategorija:Sporazumi Bosne i Hercegovine
Kategorija:Sporazumi Jugoslavije
Kategorija:Odnosi Bosna i Hercegovina–Srbija
Kategorija:Politika SFRJ
Kategorija:Sandžak
Kategorija:Rat u Bosni i Hercegovini
Karadžić – Filipović
Kategorija:Historijski dokumenti
Spavaj, cvijete moj (album)

**Spavaj, cvijete moj** prva je long-play ploča sarajevskog kantautora Mahira Paloša. Objavila ga je 1975. godine nekadašnja izdavačka kuća Jugoton iz Zagreba.  
Aranžmane su uradili Stipica Kalođera, Srđan Matijević i Julije Marić, dok je muziku za veliku većinu pjesama komponirao Kemal Monteno, koji je ujedno i pisac teksta za naslovnu pjesmu *"Spavaj, cvijete moj"*. Pjevanje Mahira Paloša pratili su Revijski orkestar Radiotelevizije Sarajevo pod dirigentskom palicom Esada Arnautalića i Studijski orkestar Jugotona pod dirigentskom palicom Kalođere i Marića. Album sadrži 11 pjesama, od kojih su 4 objavljene na njegovim prethodnim singl pločama, a otvara ga pjesma "Spavaj, cvijete moj" čija je prva javna izvedba bila 1973. na festivalu Vaš šlager sezone. Ovo je ujedno i njegova najpopularnija pjesma s kojom je stekao popularnost kod publike i kritičara. Pjesme na ovom albumu komponirane su u stilovima lagane pop-muzike, šansone i šlagera pogodnim za izvedbe na festivalima ove vrste muzike.
Mahir Paloš je zahvaljujući svom prepoznatljivom glasu i kvalitetnom pjevanju u stilu francuske šansone, italijanske canzone uz diskretne primjese bosanskohercegovačke narodne muzike, nastavio muzički pravac koji će slijediti tokom cijele muzičke karijere. Ovaj album na kojem je Mahir Paloš dao vrhunske pjevačke izvedbe predstavlja jedan od najboljih momenata u njegovoj karijeri i jedan je od značajnih događaja na sarajevskoj muzičkoj sceni iz prve polovine 1970-ih. Dizajn i fotografiju za omot uradio je Dragan S. Stefanović uz asistenciju Gorana Mulahusića.

## Spisak pjesama 
* Spavaj cvijete moj	3:01
* Adio	3:02
* Čekala je majka sina	3:52
* Prazna ljubav	3:08
* Ne gasi svjetla	2:25
* Ona	3:35
* Nišam više mlad	3:35
* Dvije ruže	3:00
* Južni vjetar	4:23
* Nemam prava na ljubav	3:00
* Slušaj moju pjesmu  3:35

## Izvori 
Kategorija:Albumi iz 1975.
Kategorija:Albumi Mahira Paloša
Kategorija:Albumi u izdanju Jugotona
Anđelka Radišković

**Anđelka Radišković** (rođena 30. marta 1992) jest odbojkašica (dodavač) koja je igrala za reprezentaciju Bosne i Hercegovine, sa kojom je učestvovala na Evropskom prvenstvu 2021. i osvojila Srebrnu ligu Evrope 2021.

Reprezentativnu karijeru završila je 22. augusta 2023. godine nakon nastupa na Evropskom prvenstvu 2023.

Na klupskom nivou Radišković igra sa OK Kamnik u 1A. DOL, najvišoj ligi u Sloveniji. Ranije je igrala sa OK Kula Gradačac i ŽOK Jedinstvo Brčko, u Premijer ligi, najvišoj ligi Bosne i Hercegovine.

## Reference 
Kategorija:Živi ljudi
Kategorija:Rođeni 1992.
Kategorija:Biografije, Doboj
Kategorija:Bosanskohercegovački odbojkaši
Bilal Šuman

**Bilal Šuman** (rođen 9. juna 1968.) je bosanskohercegovački rukometaš i trener . Trenirao je klub Danske muške rukometne lige KIF Kolding i reprezentaciju Bosne i Hercegovine .

## Karijera 
Igrao je na poziciji desnog krila za Igman Ilidžu i Eurofarm Pelister 2 u bivšoj Jugoslaviji i za KIF Kolding u Danskoj, a također je predstavljao i mušku rukometnu reprezentaciju Bosne i Hercegovine, odigravši 32 utakmice na kojima je postigao 124 gola.

Kao trener, Šuman je radio u Koldingu gdje je osvojio Håndboldligaen 2013–14 , a reprezentaciju Bosnu i Hercegovinu je odveo na Evropsko prvenstvo u rukometu za muškarce 2020. godine . Ostao je kao selektor Bosne do 17. februara 2021.

## Lični život 
Bilalov sin Benjamin je također profesionalni rukometaš koji igra na poziciji lijevog vanjskog za bivši očev klub Kolding .

## Priznanja 
### Igrač 
**KIF Kolding**

* Danska muška rukometna liga : 1992–93, 2000–01, 2001–02, 2002–03, 2004–05, 2005–06
* Danski rukometni kup za muškarce : 1998–99, 2001–02, 2004–05

### Trener 
**KIF Kolding**

* Danska muška rukometna liga : 2013–14

### Pojedinačno 
* Trener godine Bosne i Hercegovine : 2019

## Reference 
## Vanjske veze 
* Bilal Šuman at the European Handball Federation 
* Bilal Šuman at Sofascore
* Bilal Šuman at globalsportsarchive.com

Kategorija:Biografije, Sarajevo
Kategorija:Živi ljudi
Kategorija:Rođeni 1968.
Kategorija:Bosanskohercegovački rukometaši
Kategorija:Bosanskohercegovački rukometni treneri
Kategorija:Rukometna reprezentacija Bosne i Hercegovine
Kategorija:Trener godine u Bosni i Hercegovini
Kategorija:Sportisti iz Sarajeva
Abedin Mujezinović

**Abedin Mujezinović** bosanskohercegovački je atletičar, čija je specijalnost utrka na 800 metara. Član je AK Sloboda – Tehnograd Tuzla. Nastupao je i na 400 i 1500 m, u funkciji takmičarskog i pripremnog programa.

## Karijera 
Najveći međunarodni uspjeh ostvario je osvajanjem bronzane medalje na Mediteranskim igrama 2018. u Tarragoni. Nastupao je na svjetskim prvenstvima 2022. u Eugeneu i 2023. u Budimpešti.

Lični rekord mu je 1:45:32, istrčan u Lignano Sabbiadoru 14. jula 2023. Trenira ga Gianni Ghidini.

## Reference 
## Vanjski linkovi 
* Profil na World Athleticsu

Kategorija:Rođeni 1993.
Kategorija:Biografije, Zenica
Kategorija:Bosanskohercegovački atletičari
Kategorija:Bosanskohercegovački srednjoprugaši
Kategorija:Sportisti na SP u atletici (Bosna i Hercegovina)
Kategorija:Živi ljudi
Zašto zatvaraš oči / Ružo moja, cvijete sveli

**"Zašto zatvaraš oči / Ružo moja, cvijete sveli"** sedma je singl-ploča sarajevskog kantautora Mahira Paloša. Objavila ju je 1976. nekadašnja izdavačka kuċa Jugoton iz Zagreba. Na A-strani je pjesma "Zašto zatvaraš oči", za koju je muziku napisao Đorđe Novković na tekst M. Mihaljevića. Paloša je pratio Studijski orkestar Jugotona uz dirigentsku palicu Mladena Jeličića, koji je ujedno napisao i aranžmane. Instrumentalni dio s početka pjesme i koji se ponavlja između stihova preuzet je iz grčkog narodnog melosa. Na B-strani je "Ružo moja, cvijete sveli", za koju je muziku i aranžman napisao Đelo Jusić, koji je ujedno dirigirao Studijskim orkestrom Jugotona. Krsto Juras napisao je tekst.

Obje pjesme komponirane su u stilu šlagera, pogodnom za izvedbe na festivalima ove vrste muzike u kojima se osjeća mediteranski ugođaj. Ova singl-ploča, na kojoj je Paloš dao kvalitetne pjevačke izvedbe, nastavak je serije dobrih pjesama u njegovoj dotadašnjoj karijeri.

## Muzički primjeri 
* zatvaraš oči" 
* moja, cvijete sveli"

## Izvori 
Kategorija:Singlovi iz 1976.
Kategorija:Singlovi Mahira Paloša
Kategorija:Singlovi u izdanju Jugotona
Svemirska agencija Ujedinjenih Arapskih Emirata

mini|Šeik Zayed bin Sultan Al Nahyan sastaje se s NASA-inim timom odgovornim za slijetanje Apolla na Mjesec 1970-ih, što je potaknulo nacionalni fokus na istraživanje svemira.
**Svemirska agencija Ujedinjenih Arapskih Emirata** (**UAESA**) (  transliteracija: wikālat al-Imārāt l-lifaḍā') je svemirska agencija vlade Ujedinjenih Arapskih Emirata odgovorna za razvoj svemirske industrije u zemlji. Otvorena je 2014. godine i odgovorna za razvoj i regulaciju svemirskog sektora u UAE.

Agencija je zadužena za rast sektora kroz partnerstva, akademske programe i ulaganja u istraživanje i razvoj, komercijalne inicijative i poticanje istraživanja i istraživanja svemirskih nauka.

## Budžet 
Svemirska agencija prikupila je oko 5,2 milijarde dolara sredstava od državnih, privatnih i poluprivatnih subjekata.
 

## Reference 
## Vanjski linkovi 
Kategorija:Svemirske agencije
Poslije tebe

**Poslije tebe** drugi je album dobojskog hard rok sastava Rezervni točak. Snimljen je krajem 1983. godine u Beogradu, u studiju Aquarius, a objavila ga je u LP izdanju tadašnja diskografska kuća Diskos iz Aleksandrovca 1984. godine. Na albumu se nalazi 8 pjesama, koje se stilski razlikuju od onih s njihovog debitantskog albuma. Muziku su komponirali Samir Šestan i Antonio Kuffner, a tekstove su pisali Kufner i Asim Kapetanović. Komponirane su u modernijem pop-rok stilu, a upravo takve dvije pjesme "Poslije tebe" i "Reci mi" otvaraju A-stranu. Za njima slijedi "Jutra se bojim" kojom muzičari ovog sastava nastavlju komponirati pjesme u hard rok stilu. Zanimljivost na albumu su dvije balade "Zaboravi sve" i "Dubler, koje je kvalitetno otpjevao Asim Kapetanović, a istakao se i Samir Šestan na sintisajzeru. Grupa Rezervni točak jedan je od rijetkih bosanskohercegovačkih rok sastava koji je bio uspješan izvan Sarajeva i dosljedno svirao hard rok muziku. Muzičari iz ovog rok sastava pokazali su kvalitet muziciranja na ovom albumu, a posebno se istakao pjevač Asim Kapetanović, koji je svojim snažnim i prepoznatljivim pjevanjem dao poseban muzički doprinos. Fotografiju i dizajn za omot uradio je Dragiša Dautović, a producent je bio Mirsad Ibrić.

## Lista pjesama 
# Poslije tebe 
# Reci mi
# Jutra se bojim
# Zaboravi sve
# Ljiša
# Dubler
# Barem neko da se javi
# Snađi se sama

## Članovi grupe 
# Slavko Rebić - bas-gitara
# Vukić Raspopović - bubnjevi
# Antonio Kuffner - solo gitara
# Senad Lakić - solo gitara
# Samir Šestan - klavijature
# Asim Kapetanović - pjevač

## Izvori 
Kategorija:Albumi iz 1984.
Kategorija:Albumi Rezervnog točka
Potraži me / Odvedi me

**"Potraži me / Odvedi me"** osma je singl-ploča sarajevskog kantautora Mahira Paloša. Objavila ju je 1976. nekadašnja izdavačka kuċa Jugoton iz Zagreba. Na A-strani je pjesma "Potraži me", za koju je muziku, tekst i aranžman napisao Đorđe Novković. Prva javna izvedba ove pjesme bila je iste godine na festivalu Beogradsko proleće, a Paloša je pratio Zabavni orkestar RTB-a uz dirigentsku palicu Vojislava Simića. Na B-strani je "Odvedi me", za koju je muziku i aranžman napisao Đelo Jusić, koji je ujedno dirigirao Studijskim orkestrom Jugotona, dok je Krsto Juras napisao tekst.

Obje pjesme komponirane su u stilu pop-muzike i šlagera, pogodnim za izvedbe na festivalima ove vrste muzike. Ova singl-ploča, na kojoj je Paloš dao kvalitetne pjevačke izvedbe, nastavak je serije dobrih pjesama u njegovoj dotadašnjoj karijeri.

## Muzički primjeri 
* me" 
* me"

## Izvori 
Kategorija:Singlovi iz 1976.
Kategorija:Singlovi Mahira Paloša
Kategorija:Singlovi u izdanju Jugotona
Krist u Martinoj i Marijinoj kući (Vermeer)

***Krist u Martinoj i Marijinoj kući*** () jest slika Johannesa Vermeera, predstavnika Zlatnog doba nizozemskog slikarstva. Čuva se u Škotskoj nacionalnoj galeriji u Edinburghu. To je najveća Vermeerova slika i jedna od rijetkih s jasnim religijskim motivom. Priča o Kristovoj posjeti kući sestara Marije i Marte iz Betanije navodi se u Novom zavjetu. Slika je poznata i pod nazivom *Krist u Marijinoj i Martinoj kući* (s obratnim redoslijedom imena sestara).

## Materijali za slikanje 
Analiza je pokazala da su u izradi slike upotrebljavani pigmenti karakteristični za barok, kao što su alizarin, oker, vermilion i olovno bjelilo. Za Isusovu haljinu Vermeer nije koristio svoj uobičajeni plavi pigment ultramarin (pogledati, npr., *Mljekaricu*) nego mješavinu smalte, indiga i olovnog bjelila.

## Reference 
## Dodatna literatura 
* 

## Vanjski linkovi 
* Stranica Škotskih nacionalnih galerija o slici  
* *Krist u Martinoj i Marijinoj kući* na sajtu *Essential Vermeer* 
* *Vermeer and The Delft School*, katalog izložbe u muzeju Metropolitanu koji sadrži materijal o slici (vidjeti indeks) 
* *Krist u Martinoj i Marijinoj kući* na *Colourlexu* 

Kategorija:Slike Johannesa Vermeera
Kategorija:Umjetničke slike iz 1655.
Kategorija:Slike koje prikazuju Isusa
Cocteau Twins

**Cocteau Twins** bila je škotska grupa koja je postojala od 1979. do 1997. U Grangemouthu su je osnovali gitarist Robin Guthrie i basist Will Heggie; godine 1981. pridružila im se pjevačica Elizabeth Fraser, a godine 1983. Heggieja je zamijenio multiinstrumentalist Simon Raymonde. Kritičari su pohvalili eteričan zvuk pjesama natopljen efektima i sopranske vokalne dionice Fraser, čiji tekstovi često nisu u obliku prepoznatljivog jezika. Smatraju se jednim od ključnih predstavnika dream popa, podžanra alternativnog roka, iz osamdesetih godina 20. stoljeća.

Grupa je u početku stvarala pjesme pod utjecajem grupa Siouxsie and the Banshees i Joy Division. Nakon što je 1982. potpisala ugovor s britanskom diskografskom kućom 4AD, iste je godine objavila debitantski studijski album *Garlands*. Ulazak Raymondea u grupu 1983. učvrstio je posljednju postavu, koja je objavila svoj najveći hit u Ujedinjenom Kraljevstvu, "Pearly-Dewdrops' Drops"; ta se pjesma pojavila na 29. mjestu ljestvice UK Singles Chart. Godine 1988. Cocteau Twins potpisao je ugovor s Capitol Recordsom za distribuciju albuma u Sjedinjenim Američkim Državama; prvi njihov album koji je taj izdavač objavio u SAD-u bio je *Blue Bell Knoll*. Nakon objave njihovog kritički najuspješnijeg albuma *Heaven or Las Vegas* 1990. sastav je napustio 4AD i potpisao ugovor s Fontana Recordsom, koji je objavio njihova posljednja dva albuma.

Nakon skoro 20 godina postojanja grupa se razišla 1997, djelomično zbog problema do kojih je došlo nakon što su Fraser i Guthrie prestali biti u ljubavnoj vezi. Godine 2005. grupa je najavila da će se ponovno okupiti da bi na festivalu Coachella nastupila kao glavni izvođač i potom otišla na svjetsku turneju. Međutim, to je ponovno okupljanje otkazano mjesec prije nego što je do njega trebalo doći jer je Fraser odbila nastupiti s Guthriejem. U intervjuu iz 2021. Raymonde je potvrdio da se Cocteau Twins "više nikad neće okupiti".

## Diskografija 
* *Garlands* (1982)
* *Head over Heels* (1983)
* *Treasure* (1984)
* *Victorialand* (1986)
* *The Moon and the Melodies*  (1986)
* *Blue Bell Knoll* (1988)
* *Heaven or Las Vegas* (1990)
* *Four-Calendar Café* (1993)
* *Milk & Kisses* (1996)

## Reference 
Kategorija:Muzičke grupe osnovane 1979.
Kategorija:Britanske muzičke grupe
Elizabeth Fraser

**Elizabeth Davidson Fraser** (rođena 29. augusta 1963) škotska je pjevačica. Poznata je kao pjevačica Cocteau Twinsa, grupe koja je postigla globalni uspjeh od sredine 1980-ih do kasnih 1990-ih. Albumi Cocteau Twinsa kao što su *Victorialand*, *Heaven or Las Vegas*, *Blue Bell Knoll*, *Four-Calendar Café* i *Milk & Kisses* stekli su priznanja, dosegnuvši najviše pozicije na britanskim i američkim ljestvicama albuma. Fraser je također bila dio This Mortal Coil i bila pjevačica na hitu Massive Attacka "Teardrop".

Album *Heaven or Las Vegas* dobio je hvalospjeve kritičara i nalazio se na raznim listama "najboljih albuma". Fraserin poseban vokalni stil dobio je visoke pohvale, a prozvana je "glasom Boga". Nakon što su se Cocteau Twins raspali, nastavila je skromnu solo karijeru i surađivala s drugim umjetnicima. Nastupala je sa Peterom Gabrielom i Paulom Buchananom, objavila solo singlove poput "Underwater" i "Moses", a 2022. objavila je EP ''Sun's Signature*. Fraser je, zajedno s bivšim kolegama iz benda Robinom Guthriejem i Simonom Raymondeom, dobila nagradu Visionary koju dodjeljuje The Ivors Academy.

## Diskografija 
### Sa Cocteau Twins 
* *Garlands* (1982)
* *Head over Heels* (1983)
* *Treasure* (1984)
* *Victorialand* (1986)
* *Blue Bell Knoll* (1988)
* *Heaven or Las Vegas* (1990)
* *Four-Calendar Café* (1993)
* *Milk & Kisses* (1996)

### Kao glavni izvođač 
#### Singlovi 
* 1983: "Song to the Siren" (sa *This Mortal Coil'') – UK No. 66  – (4AD)
* 2000: "Underwater" (Blanco Y Negro)
* 2009: "Moses" (Rough Trade)

### Sa Sun's Signature 
#### Singlovi 
* 2022: "Golden Air" (Partisan Records)

#### EP-ovi 
* ''Sun's Signature'' (Partisan Records)

### Gostovanja 
## Reference 
Kategorija:Rođeni 1963.
Kategorija:Članovi Cocteau Twinsa
Kategorija:Škotski muzičari
Robin Guthrie

**Robin Andrew Guthrie** (rođen 4. januara 1962) škotski je muzičar, tekstopisac, kompozitor, producent i audio inženjer. Najpoznatiji je kao suosnivač alternativne rok-grupe Cocteau Twins. Tokom svoje karijere, Guthrie je svirao različite muzičke instrumente, uključujući gitaru, bas-gitaru, klavijature i bubnjeve, a također je bio uključen u programiranje, semplovanje i obradu zvuka.

## Karijera 
Nakon raspada grupe Cocteau Twins 1998, Guthrie je krenuo u solo karijeru. Njegov solo debitantski album *Imperial* objavljen je 2003. Surađivao je s Haroldom Buddom na stvaranju muzike za film *Mysterious Skin* 2005. Guthrie je potpisao solo ugovor sa Darla Recordsom 2006, što je dovelo do izdavanja albuma *Continental* i EP-ova *Everlasting* i *Waiting for Dawn*.

Guthrie je dalje surađivao sa Haroldom Buddom na albumima *After the Night Falls* i *Before the Day Breaks* 2007. Također je osnovao bend Violet Indiana sa Siobhan de Maré, izdajući albume *Roulette* i *Russian Doll*. Guthrie je sarađivao i sa Johnom Foxxom, a izdao je i razne solo albume i EP-ove kao što su *Carousel*, *Sunflower Stories* i *Fortune*.

Uz muzičku karijeru, Guthrie se bavi i producentskim radom. Producirao je albume za grupe kao što su Felt, The Gun Club i Lush, kao i miksanje za album Amber Smith "RePRINT" 2005.

Trenutno nastupa uživo pod imenom "The Robin Guthrie Trio" i živi u Francuskoj sa suprugom Florence.

## Diskografija 
* *Imperial* (2003)
* *Continental* (2006)
* *3:19 - Bande Originale Du Film* (2008)
* *Carousel* (2009)
* *Emeralds* (2011)
* *Fortune* (2012)
* *Pearldiving* (2021)
* *Springtime - EP* (2022)

## Reference 
Kategorija:Rođeni 1962.
Kategorija:Članovi Cocteau Twins
Kategorija:Škotski muzičari
Mirišu li naše ruže / Volim te više od ljeta

**"Mirišu li naše ruže / Volim te više od ljeta"** deseta je singl-ploča sarajevskog kantautora Mahira Paloša. Objavila ju je 1977. nekadašnja izdavačka kuća Jugoton iz Zagreba. Na A-strani je pjesma "Mirišu li naše ruže", za koju je tekst napisao Mario Mihaljević. Posebno su zanimljivi instrumentalni prijelazi na mandolinama uz pjevanje pratećih pjevačica dajući pjesmi mediteranski ugođaj. Na B-strani je "Volim te više od ljeta", za koju je tekst napisao Željko Sabol. Paloševo pjevanje u obje pjesme pratio je Zabavni orkestar Jugotona uz dirigentsku palicu Rajmonda Ruića, koji je napisao i aranžmane, dok je muziku komponirao Đorđe Novković, .

Obje pjesme komponirane su u stilu pop-muzike i šlagera, pogodnim za izvedbe na festivalima ove vrste muzike. Ova singl-ploča, na kojoj je Paloš dao kvalitetne pjevačke izvedbe, nastavak je serije dobrih pjesama u njegovoj dotadašnjoj karijeri. Dizajn i fotografiju za omot uradio je Ivica Ivezić.

## Muzički primjeri 
* li naše ruže" 
* te više od ljeta"

## Izvori 
Kategorija:Singlovi iz 1977.
Kategorija:Singlovi Mahira Paloša
Kategorija:Singlovi u izdanju Jugotona
Haris Fazlagić

**Haris Fazlagić** (rođen 5. aprila 1987.) je bivši bosansko-hercegovački fudbaler koji je igrao na poziciji veznog igrača .

## Klupska karijera 
### Počeci 
Fazlagić je igrao na omladinskom nivou za Željezničar .

Krajem 2010. godine igra u Kanadskoj fudbalskoj ligi (CLS) za Brantford Galaxy . U svojoj debitantskoj sezoni sa Brantfordom, pomogao je klubu da osigura plasman u plej-of tako što je završio na sedmom mestu u Prvoj diviziji.

### Bosna 
2011. godine odlazi u Srbiju da igra u Prvoj ligi Srbije za FK Banat Zrenjanin . Za Banat je debitovao 12. marta 2011. protiv Mladosti iz Lučana .

### Kanada 
Nakon dvije godine u Evropi, vratio se u Kanadu da bi potpisao ugovor sa SC Waterloo Region . U zimu 2012. godine vratio se u Bosnu i Hercegovinu kako bi sa FK Slavijom Sarajevo igrao u Premijer ligi Bosne i Hercegovine . Nastupio je u 14 utakmica za Slaviju.

Umjesto toga, potpisao je za bivši klub Waterloo do kraja sezone 2013. godine. Igrao je u prvoj rundi doigravanja 2013. godine gdje je postigao gol protiv Brampton City Uniteda čime je klub prošao u narednu rundu.

### Povratak u Bosnu 
Nakon završetka sezone 2013. vratio se da igra u za NK Travnik . Nakon kratkog boravka u Evropi, vratio se u Waterloo za sezonu 2014. Sredinom sezone 2014. prebačen je u ligaškog rivala London City prije kraja prelaznog roka 1. septembra 2014. Za sezonu 2015. ostao je u CSL-u tako što se vratio da igra sa svojim bivšim klubom Brantford Galaxy. Početkom 2016. godine ponovo nastupa u bosanskohercegovačkom drugoligašu NK Bosna Visoko .

### Kanadska fudbalska liga 
Do kraja sezone 2016, igrao je za Hamilton Cityja, a kasnije je prešao u Milton SC . 2017. godine potpisao je za Scarborough SC gdje je upisao pobjednički gol protiv FK Vorkute u polufinalnoj utakmici doigravanja. U trećem nastupu u šampionatu upisao se u strijelce protiv York Region Shootersa čime je osigurao produžetke gdje je Scarborough poražen u izvođenju penala. 2019. godine igrao je za bivši klub Hamilton City.

## Reference 
Kategorija:Nogometaši Travnika
Kategorija:Nogometaši Slavije
Kategorija:Živi ljudi
Kategorija:Rođeni 1987.
Kategorija:Bosanskohercegovački sportisti 21. vijeka
Osmi saziv Parlamenta Federacije Bosne i Hercegovine

**Osmi saziv Parlamenta Federacije Bosne i Hercegovine** konstituisan je 27. novembra 2018. godine za Zastupnički dom, a 20. februara 2019. za Dom naroda na osnovu općih izbora koji su održani 7. oktobra 2018.

## Zastupnički dom 
mini|

## Dom naroda 
mini|**Klub Bošnjaka (17)**:

**Klub Hrvata (17)**:

**Klub Srba (17)**:

**Klub "Ostali" (7)**:

## Reference 
8
Kategorija:2018. u Bosni i Hercegovini
Kategorija:2019. u Bosni i Hercegovini
Kategorija:2020. u Bosni i Hercegovini
Kategorija:2021. u Bosni i Hercegovini
Kategorija:2022. u Bosni i Hercegovini
Sedmi saziv Parlamentarne skupštine Bosne i Hercegovine

**Sedmi saziv Parlamentarne skupštine Bosne i Hercegovine** konstituisan je 9. decembra 2014. za Zastupnički dom, a 16. februara 2015. za Dom naroda na osnovu rezultata općih izbora koji su održani 12. oktobra 2014.

## Zastupnički dom 
[mini| [Stranka demokratske akcije|SDA&nbsp;(6)
 SNSD&nbsp;(6)
 DF&nbsp;(5)
 HDZ BiH&nbsp;(4)
 SBB&nbsp;(4)
 SDP BiH&nbsp;(3)
 SDS&nbsp;(3)
 DNS&nbsp;(2)
 PDP-NDP&nbsp;(1)
 A-SDA&nbsp;(1)
 HDZ 1990&nbsp;(1)
 BPS&nbsp;(1)
 Nezav. &nbsp;(5)
]]

## Dom naroda 
[mini|**Klub Bošnjaka (5)**:
 [Stranka demokratske akcije|SDA&nbsp;(3)
 DF&nbsp;(1)
 SBB&nbsp;(1)
**Klub Hrvata (5)**:
 HDZ BiH&nbsp;(3)
 HDZ 1990&nbsp;(1)
 HSS BiH&nbsp;(1)
**Klub Srba (5)**:
 SNSD&nbsp;(2)
 SDS&nbsp;(1)
 DNS&nbsp;(1)
 Nezav.&nbsp;(1)
]]

## Reference 
7
Kategorija:2014. u Bosni i Hercegovini
Kategorija:2015. u Bosni i Hercegovini
Kategorija:2016. u Bosni i Hercegovini
Kategorija:2017. u Bosni i Hercegovini
Kategorija:2018. u Bosni i Hercegovini